title: Решение 2010/119/ОВППС на Съвета от 25 февруари 2010 година за удължаване и изменение на мандата на специалния представител на Европейския съюз за Африканския съюз

text:
               26.2.2010

               BG

               Официален вестник на Европейския съюз

               L 49/26

         РЕШЕНИЕ 2010/119/ОВППС НА СЪВЕТА
   от 25 февруари 2010 година
   за удължаване и изменение на мандата на специалния представител на Европейския съюз за Африканския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 6 декември 2007 г. Съветът прие Съвместно действие 2007/805/ОВППС (1) за назначаване на г-н Koen VERVAEKE за специален представител на Европейския съюз (СПЕС) за Африканския съюз (АС).

               (2)

               На 1 декември 2008 г. Съветът прие Съвместно действие 2008/898/ОВППС (2) за удължаване на мандата на СПЕС до 28 февруари 2010 г.

               (3)

               Мандатът на СПЕС следва да бъде удължен до 31 август 2010 г. Мандатът на СПЕС обаче може да бъде прекратен по-рано, ако Съветът вземе решение за това по препоръка на върховния представител на Съюза по въпросите на външните работи и политиката на сигурност (ВП) след влизането в сила на решението за създаване на Европейската служба за външна дейност.

               (4)

               СПЕС ще изпълнява мандата си в контекста на ситуация, която би могла да се влоши и да навреди на постигането на целите на общата външна политика и политика на сигурност, посочени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Съвместно действие 2008/898/ОВППС се изменя, както следва:

               1)

               Член 1 се заменя със следното:
               „Член 1
               Специален представител на Европейския съюз
               Мандатът на г-н Koen VERVAEKE като СПЕС за АС се удължава до 31 август 2010 г. Мандатът на СПЕС може да бъде прекратен по-рано, ако Съветът вземе решение за това по препоръка на върховния представител на Съюза по въпросите на външните работи и политиката на сигурност (ВП) след влизането в сила на решението за създаване на Европейската служба за външна дейност.“

               2)

               в член 3 уводната част на първа алинея и букви а) и к) се заменят със следното:
               „За да се постигнат свързаните с Общата външна политика и политика на сигурност (ОВППС)/Общата политика за сигурност и отбрана (ОПСО) аспекти на целите, посочени в член 2, СПЕС има мандат:

                           а)

                           да засили общото влияние на ЕС върху установения в Адис Абеба диалог с АС и неговата Комисия по целия набор от въпроси на ОВППС/ОПСО, обхванати от отношенията между ЕС и АС, както и върху координацията на този диалог;

                           к)

                           да поддържа тесни контакти и да насърчава координацията с ключови международни партньори на АС, представени в Адис Абеба, по-специално с Организацията на обединените нации, но също така и с недържавни участници по целия набор от въпроси на ОВППС/ОПСО, обхванати от отношенията между ЕС и АС.“

               3)

               Член 4 се заменя със следното:
               „Член 4
               Изпълнение на мандата
               1.   СПЕС отговаря за изпълнението на мандата, като действа под ръководството на ВП.
               2.   Комитетът по политика и сигурност (КПС) поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без това да засяга правомощията на ВП.“

               4)

               Член 5, параграфи 1 и 2 се заменя със следното:
               „1.   Референтната финансова сума, предназначена да покрие разходите, свързани с мандата на СПЕС за периода от 1 януари 2009 г. до 31 август 2010 г., възлиза на 1 850 000 EUR.
               2.   Разходите, финансирани с предвидената в параграф 1 сума, са допустими, считано от 1 януари 2009 г. Управлението на разходите се извършва в съответствие с процедурите и правилата, приложими към общия бюджет на Европейския съюз.“

               5)

               Член 6, параграф 1 се заменя със следното:
               „1.   В рамките на своя мандат и предоставените финансови средства СПЕС отговаря за формирането на своя екип. Екипът включва експерти по конкретни въпроси на политиката съгласно изискванията на мандата. СПЕС предоставя своевременно на Съвета и Комисията актуална информация за състава на своя екип.“

               6)

               Член 9, параграф 2 се заменя със следното:
               „2.   Делегацията на Съюза и/или държавите-членки, в зависимост от случая, осигуряват логистична подкрепа в региона.“

               7)

               В член 10 буква г) се заменя със следното:

                           „г)

                           следи за изпълнението на всички одобрени препоръки, направени в резултат на извършените редовни оценки на сигурността, и представя пред ВП, Съвета и Комисията писмени доклади относно тяхното изпълнение, както и относно други въпроси, свързани със сигурността, в рамките на междинния доклад и доклада за изпълнението на мандата.“

               8)

               Член 11 се заменя със следното:
               „Член 11
               Доклади
               СПЕС представя редовни устни и писмени доклади на ВП и на КПС. При необходимост СПЕС докладва също пред работните групи на Съвета. Редовните писмени доклади се разпространяват чрез мрежата COREU. По препоръка на ВП или КПС СПЕС може да представя доклади пред Съвета по външни работи.“

               9)

               Член 12 се заменя със следното:
               „Член 12
               Координация
               СПЕС съдейства за цялостната политическа координация на ЕС. Той съдейства за осигуряване на съгласувано използване на всички инструменти на ЕС на мястото на мисията за постигане на целите на политиката на ЕС. Действията на СПЕС се съгласуват с тези на Комисията, както и с действията на други специални представители на ЕС в същия регион, когато е това целесъобразно. СПЕС провежда редовни брифинги за мисиите на държавите-членки и делегациите на Съюза.
               На място се поддържат тесни връзки с ръководителите на делегациите на Съюза в региона и ръководителите на мисии на държавите-членки, които полагат всички усилия да съдействат на СПЕС при изпълнението на мандата му. СПЕС също така осъществява връзка с други участници на международно и регионално равнище, представени на място.“

         Член 2
   Преди края на мандата СПЕС представя на ВП, Съвета и Комисията доклад за изпълнението на мандата.
   Член 3
   Настоящото решение влиза в сила в деня на приемането му.
   Прилага се от 1 март 2010 г.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 25 февруари 2010 година.

            За Съвета

            Председател

         A. PÉREZ RUBALCABA

      (1)  ОВ L 323, 8.12.2007 г., стр. 45.

      (2)  ОВ L 322, 2.12.2008 г., стр. 50.


title: Решение 2013/468/ОВППС на Съвета от 23 септември 2013 година за изменение и удължаване срока на действие на Решение 2010/565/ОВППС относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)

text:
               24.9.2013

               BG

               Официален вестник на Европейския съюз

               L 252/29

         РЕШЕНИЕ 2013/468/ОВППС НА СЪВЕТА
   от 23 септември 2013 година
   за изменение и удължаване срока на действие на Решение 2010/565/ОВППС относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 21 септември 2010 г. Съветът прие Решение 2010/565/ОВППС (1), последно изменено с Решение 2012/515/ОВППС (2).

               (2)

               На 13 юли 2012 г. Комитетът по политика и сигурност одобри препоръка срокът на действие на EUSEC ДР Конго да бъде удължен до 30 септември 2013 г., последван от окончателен преходен етап от дванадесет месеца с цел предаване на отговорността за изпълняваните от нея задачи.

               (3)

               Поради това срокът на действие на EUSEC ДР Конго следва да бъде удължен с окончателен преходен етап 30 септември 2014 г.

               (4)

               EUSEC ДР Конго ще се провежда в обстановка, която може да се влоши и да възпрепятства постигането на целите на външната дейност на Съюза, посочени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/565/ОВППС се изменя, както следва:

               1)

               Член 5 се изменя, както следва:

                           а)

                           вмъква се следният параграф:
                           „1а.   Ръководителят на мисията представлява мисията. Ръководителят на мисията може да делегира на членове на личния състав на мисията управленски задачи, свързани с личния състав и с финансови въпроси, които да се осъществяват изцяло под негова отговорност.“;

                           б)

                           параграф 5 се заличава.

               2)

               Вмъква се следният член:
               „Член 8а
               Правна уредба
               EUSEC ДР Конго има правомощия да предоставя услуги и доставки, да сключва договори и административни договорености, да наема персонал, да разполага с банкови сметки, да придобива активи и да се разпорежда с тях, както и да бъде освобождавана от отговорност, да бъде страна в съдебно производство, в рамките на необходимото за изпълнение на настоящото решение.“.

               3)

               Член 9 се заменя със следното:
               „Член 9
               Финансови разпоредби
               1.   Референтната сума, предвидена за покриване на разходите, свързани с мисията, за периода от 1 октомври 2010 г. до 30 септември 2011 г., е в размер на 12 600 000 EUR.
               Референтната сума, предвидена за покриване на разходите, свързани с мисията, за периода от 1 октомври 2011 г. до 30 септември 2012 г., е в размер на 13 600 000 EUR.
               Референтната сума, предвидена за покриване на разходите, свързани с мисията, за периода от 1 октомври 2012 г. до 30 септември 2013 г., е в размер на 11 000 000 EUR.
               Финансовата референтна сума, предназначена за покриване на разходите, свързани с мисията, за периода от 1 октомври 2013 г. до 30 септември 2014 г., е в размер на 8 455 000 EUR.
               2.   Управлението на всички разходи се извършва в съответствие с процедурите и правилата, приложими за общия бюджет на Съюза. На гражданите на трети държави се разрешава да участват в тръжни процедури за сключване на договори. При условие че получи одобрението на Комисията, ръководителят на мисията може да сключва технически договорености с държави-членки, приемаща държава, с участващи трети държави и с други международни участници за предоставянето на оборудване, услуги и помещения на EUSEC ДР Конго.
               3.   EUSEC ДР Конго отговаря за изпълнението на бюджета на мисията. За тази цел мисията подписва споразумение с Комисията.
               4.   EUSEC ДР Конго носи отговорност при евентуални претенции и задължения, произтичащи от изпълнението на мандата, считано от 1 октомври 2013 г., с изключение на претенциите, свързани с тежко провинение на ръководителя на мисията, за които отговорност носи той/тя.
               5.   Финансовите разпоредби са съобразени с командната верига, предвидена в членове 5 и 7, както и с оперативните изисквания на EUSEC ДР Конго, включително със съвместимостта на оборудването и оперативната съвместимост на екипите на мисията.
               6.   Разходите са допустими от датата на влизане в сила на настоящото решение.“;

               4)

               В член 14 параграф 3 се заменя със следното:
               „3.   Условията на работа, както и правата и задълженията на международния или местния персонал са определени в сключените договори между EUSEC ДР Конго и съответния служител.“;

               5)

               В член 17 втора алинея се заменя със следното:
               „Прилага се до 30 септември 2014 г.“

         Член 2
   Настоящото решение влиза в сила в деня на приемането му.
   Прилага се от 1 октомври 2013 г.

      Съставено в Брюксел на 23 септември 2013 година.

            За Съвета

            Председател

         V. JUKNA

      (1)  Решение 2010/565/ОВППС на Съвета от 21 септември 2010 г. относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (ОВ L 248, 22.9.2010 г., стр. 59).

      (2)  Решение 2012/515/ОВППС на Съвета от 24 септември 2012 г. за изменение и удължаване на срока на действие на Решение 2010/565/ОВППС относно мисията на Европейския съюз за предоставяне на консултации и подпомагане на реформата в сектора за сигурност в Демократична република Конго (EUSEC ДР Конго) (ОВ L 257, 25.9.2012 г., стр. 18).


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2007 година

text:
               26.9.2009

               BG

               Официален вестник на Европейския съюз

               L 255/137

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2007 година
   (2009/653/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2007 година, придружен от отговорите на Центъра (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0175/2009),

               1.

               Освобождава от отговорност директора на Европейския център за мониторинг на наркотици и наркомании във връзка с изпълнението на бюджета на Центъра за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за мониторинг на наркотици и наркомании, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 67.

      (2)  ОВ C 311, 5.12.2008 г., стр. 164.

      (3)  ОВ L 248, 16.9.2002 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за мониторинг на наркотици и наркомании за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за мониторинг на наркотици и наркомании за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския център за мониторинг на наркотици и наркомании за финансовата 2007 година, придружен от отговорите на Центъра (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотици и наркомании (4), и по-специално член 15 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя Правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A6-0175/2009),

               A.

               като има предвид декларацията на Европейската сметна палата (Сметната палата), че е получила достатъчна увереност, че годишните отчети за финансовата 2007 година са надеждни и точни и че свързаните с тях операции са законосъобразни и редовни;

               Б.

               като има предвид, че на 22 април 2008 г. Парламентът освободи директора на Европейския център за мониторинг на наркотици и наркомании от отговорност във връзка с изпълнението на бюджета на Центъра за финансовата 2006 година (6) и в резолюцията, придружаваща решението за освобождаване от отговорност, Парламентът, наред с другото, отбеляза следните стратегически цели от работните програми на Центъра за 2007 г. и за периода 2007—2009 г.:

                           —

                           разработване на последващ контрол на финансовите операции,

                           —

                           разработване на собствен капацитет за оценка на риска и вътрешен одит,

                           —

                           разработване на инструменти и процедури за интегрирано управление на ресурсите и укрепване на външното сътрудничество, особено с Европейската агенция за морска безопасност (EMSA), чието седалище също е в Лисабон,

                           —

                           прилагане на по-структурирана и ефективна политика по отношение на човешките ресурси,

                           —

                           успешно приключване на преместването в новото седалище в Лисабон,

               1.

               Отбеляза констатацията на Сметната палата, че бюджетните кредити по бюджетния ред за операции в областта на информационните технологии се увеличиха с над 80 % в окончателния бюджет, приет през октомври 2007 г., в сравнение с първоначалния бюджет за 2007 г., приет през декември 2006 г.

               2.

               Отбелязва даденото от Центъра обяснение, че необходимостта от допълнително оборудване в областта на информационните технологии се е изяснила едва през третото тримесечие на 2007 г., когато е бил уточнен графикът за преместването на Центъра в нова сграда и свързаните с това технически изисквания.

               3.

               Отбелязва заключението на Сметната палата, че съществува несъгласие между Центъра и Норвегия по отношение на финансовото участие на Норвегия в работата на Центъра, като причина за това е разликата между формулата в подписаното първоначално споразумение (прилагана от Центъра) и формулата в споразумението, публикувано в Официален вестник (прилагана от Норвегия); отбелязва констатацията на Сметната палата, че поради използването на различни формули изчислената от Центъра вноска надвишава приблизително с 80 000 EUR изчислената от Норвегия.

               4.

               Изразява удовлетворение от информацията, предоставена от Центъра на докладчика, че впоследствие е бил постигнат компромис, съгласно който Норвегия е извършила еднократно плащане в размер на 34 230 EUR и се е отказала от съществуващия излишък от нейните вноски към Центъра, съответстващ на остатъка от сумата на горепосочената разлика, възникнала в резултат на бюджетната процедура за 2007 г.; освен това методът на Центъра за изчисляване на вноската ще бъде прилаган през 2008 г., а методът на Норвегия ще бъде прилаган през 2009 г. и след това.

               5.

               Отбелязва, че директорът на Центъра е поел функциите на координатор на мрежата на агенциите за периода от 1 март 2008 г. до 28 февруари 2009 г.

         Последващи мерки във връзка с предходни процедури по освобождаване от отговорност

               6.

               Отбелязва, че според годишния доклад за дейността на Центъра за 2007 г. той е въвел процедури и инструменти за редовни контролни и последващи проверки и е продължил да развива управлението на човешките ресурси, по-специално чрез създаването на портал по въпросите на човешките ресурси на вътрешната си интернет страница, който включва информация относно приложимите правила и процедури.

               7.

               Приветства тясното сътрудничество на Центъра с Европейската агенция за морска безопасност (EMSA), чието седалище също е в Лисабон, с оглед споделяне на сгради и съвместно използване на инфраструктури и услуги; отбелязва, че преместването на Центъра в нова сграда е насрочено за първото тримесечие на 2009 г.

               8.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (7).

      (1)  ОВ C 278, 31.10.2008 г., стр. 67.

      (2)  5.12.2008 г., стр. 164.

      (3)  ОВ L 248, 16.9.2002 г., стр. 1.

      (4)  ОВ L 376, 27.12.2006 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 134.

      (7)  Вж. стр. 206 от настоящия брой на Официален вестник.


title: 2013/542/ЕС, Евратом: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2011 година

text:
               16.11.2013

               BG

               Официален вестник на Европейския съюз

               L 308/112

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Изпълнителната агенция за научни изследвания за финансовата 2011 година
   (2013/542/ЕС, Евратом)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2011 година (1),

               —

               като взе предвид консолидираните годишни отчети на Европейския съюз за финансовата 2011 година (COM(2012) 436 – C7-0224/2012) (2),

               —

               като взе предвид годишните отчети на Изпълнителната агенция за научни изследвания за финансовата 2011 година,

               —

               като взе предвид доклада на Комисията за последващите действия по освобождаването от отговорност във връзка с изпълнението на бюджета за финансовата 2010 година (COM(2012) 585) и работните документи на службите на Комисията, придружаващи същия доклад (SWD(2012) 340 и SWD(2012) 330),

               —

               като взе предвид годишния доклад на Комисията до органа за освобождаване от отговорност във връзка с изпълнението на бюджета относно вътрешните одити, проведени през 2011 г. (COM(2012) 563), и работния документ на службите на Комисията, придружаващ същия доклад (SWD(2012) 283),

               —

               като взе предвид доклада на Сметната палата относно годишните отчети на Изпълнителната агенция за научни изследвания за финансовата 2011 година, придружен от отговорите на Агенцията (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2013 г. за освобождаване на изпълнителните агенции от отговорност във връзка с изпълнението на бюджета за финансовата 2011 година (05754/2013 – C7-0039/2013),

               —

               като взе предвид членове 317, 318 и 319 от Договора за функционирането на Европейския съюз, както и член 106а от Договора за Евратом,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 55, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 62, 164, 165 и 166 от него,

               —

               като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (7), и по-специално член 14, параграф 3 от него,

               —

               като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 66, първа и втора алинея от него,

               —

               като взе предвид Решение 2008/46/ЕО на Комисията от 14 декември 2007 г. за създаване на „Изпълнителна агенция за научни изследвания“ за управлението на определени области от специалните програми на Общността „Хора“, „Капацитети“ и „Сътрудничество“ в сферата на изследователската дейност, в изпълнение на Регламент (ЕО) № 58/2003 на Съвета (9),

               —

               като взе предвид член 76 и приложение VI към своя правилник,

               —

               като взе предвид доклада на комисията по бюджетен контрол и становищата на другите заинтересовани комисии (A7-0116/2013),

               A.

               като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програми и съгласно член 317 от Договора за функционирането на Европейския съюз тя извършва това на своя собствена отговорност, в сътрудничество с държавите членки, в съответствие с принципа на стабилното финансово управление,

               1.

               Освобождава от отговорност директора на Изпълнителната агенция за научни изследвания във връзка с изпълнението на бюджета на Агенцията за финансовата 2011 година.

               2.

               Представя своите забележки в резолюцията, която представлява неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2011 година, раздел III — Комисия и изпълнителни агенции.

               3.

               Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2011 година, раздел III — Комисия, както и резолюцията, която е неразделна част от тези решения, на директора на Изпълнителната агенция за научни изследвания, на Съвета, Комисията, Съда на Европейския съюз и Сметната палата и да осигури публикуването им в Официален вестник на Европейския съюз (L серия).

            Председател

         Martin SCHULZ

            Генерален секретар

         Klaus WELLE

      (1)  ОВ L 68, 15.3.2011 г.

      (2)  ОВ C 348, 14.11.2012 г., стр. 1.

      (3)  ОВ C 388, 15.12.2012 г., стр. 226.

      (4)  ОВ C 348, 14.11.2012 г., стр. 130.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

      (7)  ОВ L 11, 16.1.2003 г., стр. 1.

      (8)  ОВ L 297, 22.9.2004 г., стр. 6.

      (9)  ОВ L 11, 15.1.2008 г., стр. 9.


title: 2007/260/ЕОРешение на Съвета от 16 април 2007 година за назначаване на един заместник-член от Италия в Комитета на регионите

text:
               28.4.2007

               BG

               Официален вестник на Европейския съюз

               L 111/72

      РЕШЕНИЕ НА СЪВЕТА

   от 16 април 2007 година
   за назначаване на един заместник-член от Италия в Комитета на регионите
   (2007/260/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Италия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО (1) относно назначаването на членове и заместник-членове на Комитета на регионите за периода от 26 януари 2006 г. до 25 януари 2010 г.

               (2)

               След оставката на г-н Alberto ZAN се освободи място за заместник-член на Комитета на регионите,

         РЕШИ:
   Член 1
   Назначава се за заместник-член на Комитета на регионите на мястото на г-н Alberto ZAN за остатъка от неговия мандат, който изтича на 25 януари 2010 г.:
   г-жа Carmela CASILE, Consigliere comunale del Comune di Giaveno (Torino).
   Член 2
   Настоящото решение влиза в сила в деня на неговото приемане.

      Съставено в Люксембург на 16 април 2007 година.

            За Съвета

            Председател

         H. SEEHOFER

      (1)  OВ L 56, 25.2.2006 г., стр. 75.


title: 2014/76/ЕС: Решение на Съвета от 11 февруари 2014 година за назначаване на членовете на комитета, предвиден в член 255 от Договора за функционирането на Европейския съюз

text:
               12.2.2014

               BG

               Официален вестник на Европейския съюз

               L 41/18

      РЕШЕНИЕ НА СЪВЕТА

   от 11 февруари 2014 година
   за назначаване на членовете на комитета, предвиден в член 255 от Договора за функционирането на Европейския съюз
   (2014/76/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 255, втора алинея от него,
   като взе предвид Договора за създаване на Европейската общност за атомна енергия, и по-специално член 106а, параграф 1 от него,
   като взе предвид инициативата на председателя на Съда на Европейския съюз от 25 ноември 2013 г.,
   като има предвид, че:

               (1)

               В съответствие с член 255, първа алинея от Договора за функционирането на Европейския съюз се създава комитет, който да дава становище относно годността на кандидатите да упражняват функциите на съдия и генерален адвокат на Съда и на Общия съд, преди правителствата на държавите членки да ги назначат (по-нататък наричан „комитетът“).

               (2)

               Комитетът е съставен от седем лица, избрани измежду бивши членове на Съда и на Общия съд, членове на висши национални съдебни органи и юристи с призната компетентност, един от които се предлага от Европейския парламент.

               (3)

               Съставът на комитета следва да е балансиран, по-специално от географска гледна точка и по отношение на представителството на съдебните системи на държавите членки.

               (4)

               Следва да се пристъпи към назначаването на членовете на комитета, както и на неговия председател,

         ПРИЕ НАСТОЯЩОТО РЕШЕНИЕ:
   Член 1
   За срок от четири години, считано от 1 март 2014 г., за членове на комитета, предвиден в член 255 от Договора за функционирането на Европейския съюз, се назначават:

               г-н Jean-Marc SAUVÉ, председател

               г-н Luigi BERLINGUER

               г-жа Pauliine KOSKELO

               лорд MANCE

               г-н Péter PACZOLAY

               г-н Christiaan TIMMERMANS

               г-н Andreas VOSSKUHLE

         Член 2
   Настоящото решение влиза в сила на 1 март 2014 г.

      Съставено в Брюксел на 11 февруари 2014 година.

            За Съвета

            Председател

         E. VENIZELOS


title: Решение (ЕС) 2016/619 на Европейския парламент и на Съвета от 13 април 2016 година за мобилизиране на средства от Европейския фонд за приспособяване към глобализацията (EGF/2016/000 TA 2016 — Техническа помощ по инициатива на Комисията)

text:
               21.4.2016

               BG

               Официален вестник на Европейския съюз

               L 105/22

         РЕШЕНИЕ (ЕС) 2016/619 НА ЕВРОПЕЙСКИЯ ПАРЛАМЕНТ И НА СЪВЕТА
   от 13 април 2016 година
   за мобилизиране на средства от Европейския фонд за приспособяване към глобализацията (EGF/2016/000 TA 2016 — Техническа помощ по инициатива на Комисията)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 11, параграф 2 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) цели оказване на подкрепа на съкратени работници и самостоятелно заети лица, чиято дейност е била прекратена в резултат на големи структурни промени в моделите на световната търговия, произтичащи от глобализацията, в резултат на продължаване на световната финансова и икономическа криза, или в резултат на нова световна финансова и икономическа криза, както и подпомагане на повторната им интеграция на пазара на труда.

               (2)

               В съответствие с предвиденото в член 12 от Регламент (ЕС, Евратом) № 1311/2013 на Съвета (3) ЕФПГ не може да надхвърля максимален годишен размер от 150 млн. евро (по цени от 2011 г.).

               (3)

               В Регламент (ЕС) № 1309/2013 е посочено, че по инициатива на Комисията всяка година за техническа помощ могат да бъдат използвани най-много 0,5 % от максималния годишен размер на средствата от ЕФПГ.

               (4)

               Поради това следва да бъдат мобилизирани средства от ЕФПГ за предоставяне на сума в размер на 380 000 EUR за техническа помощ по инициатива на Комисията,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2016 година се мобилизират средства от Европейския фонд за приспособяване към глобализацията за предоставяне на 380 000 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение влиза в сила на третия ден след датата на публикуването му в Официален вестник на Европейския съюз.

      Съставено в Страсбург на 13 април 2016 година.

            За Европейския парламент

            Председател

         M. SCHULZ

            За Съвета

            Председател

         J.A. HENNIS-PLASSCHAERT

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за периода 2014—2020 г. (ОВ L 347, 20.12.2013 г., стр. 884).


title: Решение на Съвета от 20 май 1996 година относно сключването на Споразумение за сътрудничество между Европейската общност и Кралство Непал

text:
Важна правна забележка

|

31996D0354

Официален вестник n° L 137 , 08/06/1996 стр. 0014 - 0014 специално чешко издание глава 11 том 24 стр. 136  - 136 специално испанско издание глава 11 том 24 стр. 136  - 136 специално унгарско издание глава 11 том 24 стр. 136  - 136 специално литвийско издание глава 11 том 24 стр. 136  - 136 LV.ES глава 11 том 24 стр. 136  - 136 MT.ES глава 11 том 24 стр. 136  - 136 PL.ES глава 11 том 24 стр. 136  - 136 SK.ES глава 11 том 24 стр. 136  - 136 специално словенско издание глава 11 том 24 стр. 136  - 136

		19960520Решение на Съветаот 20 май 1996 годинаотносно сключването на Споразумение за сътрудничество между Европейската общност и Кралство Непал(96/354/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 113 и 130ш, заедно с първото изречение на член 228, параграф 2 и първата алинея от член 228, параграф 3 от него,като взе предвид предложението на Комисията,като взе предвид станоището на Европейския парламент [1],като има предвид, че съгласно член 130ф от Договора, политиката на Общността в областта на сътрудничеството за развитие подпомага устойчивото икономическо и социално развитие на развиващите се страни, тяхната гладка и постепенна интеграция в световната икономика и кампанията срещу бедността в тези страни;като има предвид, че с оглед постигането на своите цели в сферата на външните отношения, Общността следва да одобри Споразумението за сътрудничество между Европейската общност и Кралство Непал,РЕШИ:Член 1Споразумението за сътрудничество между Европейската общност и Кралство Непал се одобрява от името на Общността.Текстът на споразумението се прилага към настоящото решение.Член 2Председателят на Съвета се упълномощава да връчи от името на Общността, нотификацията, предвидена в член 22 от споразумението.Член 3Комисията, подпомагана от представители на държавите-членки, представлява Общността в съвместната комисия, предвидена в член 15 от споразумението.Член 4Настоящото решение се публикува в Официален вестник на Европейските общности.Съставено в Брюксел на 20 май 1996 година.За СъветаПредседателP. Bersani[1] ОВ C 141, 13.5.1996 г.--------------------------------------------------


title: Решение на Съвета от 4 април 2001 година относно подписването на Споразумение под формата на размяна на писма между Европейската общност и Република Чили за добавяне на Протокол за административна взаимопомощ по митнически въпроси към рамковото споразумение за сътрудничество между Европейската общност и нейните държави-членки, от една страна, и Република Чили, от друга страна

text:
Важна правна забележка

|

32001D0473

Официален вестник n° L 167 , 22/06/2001 стр. 0020 - 0020 специално чешко издание глава 11 том 37 стр. 322  - 322 специално испанско издание глава 11 том 37 стр. 322  - 322 специално унгарско издание глава 11 том 37 стр. 322  - 322 специално литвийско издание глава 11 том 37 стр. 322  - 322 LV.ES глава 11 том 37 стр. 322  - 322 MT.ES глава 11 том 37 стр. 322  - 322 PL.ES глава 11 том 37 стр. 322  - 322 SK.ES глава 11 том 37 стр. 322  - 322 специално словенско издание глава 11 том 37 стр. 322  - 322

		20010404Решение на Съветаот 4 април 2001 годинаотносно подписването на Споразумение под формата на размяна на писма между Европейската общност и Република Чили за добавяне на Протокол за административна взаимопомощ по митнически въпроси към рамковото споразумение за сътрудничество между Европейската общност и нейните държави-членки, от една страна, и Република Чили, от друга страна(2001/473/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с първото изречение от параграф 2 на член 300 от него,като взе предвид предложението на Комисията,като има предвид, че:(1) За да се позволи административна взаимопомощ по митнически въпроси между двете страни, както е посочено в член 7, параграф 3 от Рамковото споразумение за сътрудничество, водещо до създаването на политическо и икономическо сдружение между Европейската общност и нейните държави-членки, от една страна, и Република Чили, от друга страна [1], към това споразумение следва да се прибави протокол.(2) За тази цел са се провели преговори с Чили и че тези преговори са довели до споразумение под формата на размяна на писма, което е в интерес на Общността да одобри,РЕШИ:Член 1С настоящото се одобрява от името на Общността споразумението под формата на размяна на писма между Европейската общност и Република Чили за добавяне на протокол за административна взаимопомощ по митнически въпроси към рамковото споразумение за сътрудничество.Текстът на споразумението под формата на размяна на писма е приложен към настоящото решение.Член 2Оправомощава председателя на Съвета да определи лицата, които са упълномощени да подпишат споразумението, за да се обвърже Общността [2].Член 3Председателят на Съвета от името на Общността изпраща нотификацията, предвидена в споразумението под формата на размяна на писма.Съставено в Люксембург на 4 април 2001 година.За СъветаПредседателB. Rosengren[1] ОВ L 42, 16.2.1999 г., стр. 46.[2] Датата на влизане в сила на протокола ще се публикува в Официален вестник на Европейските общности от Генералния секретариат на Съвета.--------------------------------------------------


title: Решение (ЕС) 2017/145 на Комисията от 25 януари 2017 година относно запазването с ограничение в Официален вестник на Европейския съюз на позоваването на хармонизирания стандарт EN 14904:2006 „Покрития за спортни площадки. Използване на покрития за много спортове на закрито. Изисквания“ в съответствие с Регламент (ЕС) № 305/2011 на Европейския парламент и на Съвета (Текст от значение за ЕИП. )

text:
               27.1.2017

               BG

               Официален вестник на Европейския съюз

               L 22/62

         РЕШЕНИЕ (ЕС) 2017/145 НА КОМИСИЯТА
   от 25 януари 2017 година
   относно запазването с ограничение в Официален вестник на Европейския съюз на позоваването на хармонизирания стандарт EN 14904:2006 „Покрития за спортни площадки. Използване на покрития за много спортове на закрито. Изисквания“ в съответствие с Регламент (ЕС) № 305/2011 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 18, параграф 2 от него,
   като има предвид, че:

               (1)

               Съгласно Регламент (ЕС) № 305/2011 предвидените в член 17 хармонизирани стандарти трябва да отговарят на изискванията на хармонизираната система, определени във или посредством този регламент.

               (2)

               През март 2006 г. Европейският комитет по стандартизация (CEN) прие хармонизирания стандарт EN 14904:2006 „Покрития за спортни площадки. Използване на покрития за много спортове на закрито. Изисквания“. Впоследствие данните за стандарта бяха публикувани в Официален вестник на Европейския съюз
                   (2).

               (3)

               На 21 август 2015 г. Германия отправи официално възражение по отношение на хармонизирания стандарт EN 14904:2006. Официалното възражение се отнасяше до бележка 1 от приложение ZA.1 към посочения стандарт относно методите и критериите за оценка на други опасни вещества, различни от формалдехид или пентахлорофенол (PCP), като във възражението се искаше оттегляне на позоваването на стандарта от Официален вестник на Европейския съюз или — алтернативно — ограничение, изключващо бележка 1 от приложение ZA.1 към посочения стандарт от обхвата на посоченото позоваване.

               (4)

               Според Германия посоченият стандарт не съдържа хармонизирани методи за оценка на експлоатационните показатели на въпросните строителни продукти по отношение на съществената характеристика на опасни вещества, когато става въпрос за други опасни вещества, различни от формалдехид или пентахлорофенол (PCP). Бележка 1 от приложение ZA.1 към стандарта всъщност гласи, че по отношение на продуктите, попадащи в обхвата на стандарта, може да се прилагат допълнителни изисквания във връзка с опасните вещества, включително национални нормативни уредби, и че всички те трябва да бъдат спазвани, когато е приложимо. Германия изтъкна, че единствените конкретни клаузи, отнасящи се до опасните вещества в посочения стандарт (клаузи 5.5. и 5.6.), се отнасят до формалдехид и пентахлорофенол (PCP).

               (5)

               Германия бе на мнение, че този недостатък представлява нарушение на член 17, параграф 3 от Регламент (ЕС) № 305/2011, тъй като въпросният стандарт не отговаря напълно на изискванията, установени в съответния мандат, както се предвижда в член 18.

               (6)

               Освен това Германия подчерта колко важно е да бъдат подходящо третирани изпусканията от такива други опасни вещества, особено летливите органични съединения (ЛОС), в рамките на хармонизираните стандарти и по-специално за въпросните продукти.

               (7)

               Поради тези причини Германия поиска оттегляне на позоваването на този стандарт или, като алтернативен вариант, неговото ограничаване чрез изключване от обхвата му на бележка 1 от приложение ZA.1, така че държавите членки да могат да въвеждат национални разпоредби за оценка на експлоатационните показатели по отношение на въпросната съществена характеристика, що се отнася до изпускането на други опасни вещества, различни от формалдехид или пентахлорофенол (PCP).

               (8)

               При оценяване на допустимостта на повдигнатите искания следва да се посочи, че ако алтернативното искане от страна на Германия трябваше да се разбира като представляващо отделно искане с цел да се даде възможност на държавите членки да въвеждат национални разпоредби за установяване на допълнителни изисквания, такова искане не би било насочено към съдържанието на EN 14904:2006 и затова би следвало да се счита за недопустимо. Тъй като обаче формулировката на искането е ясно насочена към ограничението на обхвата на позоваването на посочения стандарт, свързаните твърдения от страна на Германия относно последиците от такова ограничение следва да се считат само за част от аргументацията, изложена в рамките на официалното възражение, и следователно да не се разглеждат отделно.

               (9)

               Съгласно член 17, параграф 3 от Регламент (ЕС) № 305/2011 хармонизираните стандарти трябва да предоставят методи и критерии за оценка на експлоатационните показатели на обхванатите от стандартите продукти по отношение на съществените им характеристики. Както твърди Германия, бележка 1 от приложение ZA.1 към EN 14904:2006 представлява само позоваване на действащите национални изисквания. В това отношение EN 14904:2006 не отговаря на изискванията, посочени в член 17, параграф 3 от Регламент (ЕС) № 305/2011.

               (10)

               Освен това съдебната практика на Съда (3) сочи, че държавите членки нямат право да въвеждат национални разпоредби за оценка на експлоатационните показатели по отношение на съществени характеристики извън съдържащите се в хармонизираните стандарти, когато става въпрос за предлагане на пазара или употреба на обхванатите от стандартите строителни продукти. Следователно съдържанието на EN 14904:2006 е в противоречие и с тези принципи.

               (11)

               Поради това и с оглед на факта, че регламентите са пряко приложими, бележка 1 от приложение ZA.1 към EN 14904:2006 не следва да се прилага, независимо от резултата от тази процедура по официално възражение.

               (12)

               Въпреки това, тъй като съдебната практика на Съда (4) потвърждава изчерпателния характер на хармонизираната система, установена във или посредством Регламент (ЕС) № 305/2011, невалидността на бележка 1 от приложение ZA.1 към EN 14904:2006 не означава, че държавите членки биха могли да приемат национални разпоредби за оценка на експлоатационните показатели по отношение на съществената характеристика на опасни вещества, що се отнася до изпускането на други опасни вещества, различни от формалдехид или пентахлорофенол (PCP).

               (13)

               Въз основа на съдържанието на стандарта EN 14904:2006, както и на информацията, подадена от Германия, от другите държави членки, от CEN и от отрасъла, и след консултация с комитетите, учредени съгласно член 64 от Регламент (ЕС) № 305/2011 и член 22 от Регламент (ЕС) № 1025/2012 на Европейския парламент и на Съвета (5), следва да се отбележи, че не бяха изразени възражения по същество срещу по-нататъшното публикуване на позоваването на посочения стандарт в Официален вестник на Европейския съюз. Изключването на бележка 1 от приложение ZA.1 от обхвата на позоваването, публикувано в Официален вестник на Европейския съюз, породи опасения, основаващи се на тълкуване на съдебната практика на Съда в смисъл, че държавите членки могат — ако сметнат, че безопасността на даден продукт не е достатъчно гарантирана — да определят изисквания, ограничаващи свободното обращение на тези продукти. Самият Съд обаче вече посочи, че такова тълкуване би поставило под въпрос ефективността [(„effet utile“)] на хармонизацията в тази област (6).

               (14)

               Следователно предполагаемата непълнота на посочения стандарт не следва да се счита за достатъчно основание за приемане на първото искане на Германия — пълно оттегляне на позоваването на стандарт EN 14904:2006 от Официален вестник на Европейския съюз. Поради това посоченото искане следва да бъде отхвърлено.

               (15)

               По отношение на алтернативното искане за ограничаване на позоваването чрез изключване от обхвата му на бележка 1 от приложение ZA.1, следва първо да се припомни, че — както беше вече доказано — посочената клауза не следва да се прилага, независимо от резултата от тази процедура по официално възражение. От съображения за яснота обаче е необходимо въпросната невалидна клауза да се изключи изрично от позоваването.

               (16)

               Поради това позоваването на EN 14904:2006 следва да се запази, но е необходимо да се въведе ограничение, изключващо от неговия обхват бележка 1 от приложение ZA.1 към посочения стандарт,

         ПРИЕ НАСТОЯЩОТО РЕШЕНИЕ:
   Член 1
   Позоваването на хармонизирания стандарт EN 14904:2006„Покрития за спортни площадки. Използване на покрития за много спортове на закрито. Изисквания“ се запазва с ограничение.
   В списъка с данни за хармонизираните стандарти, публикуван в Официален вестник на Европейския съюз, Комисията добавя следното ограничение: „Бележка 1 от приложение ZA.1 към стандарт EN 14904:2006 се изключва от обхвата на публикуваното позоваване“.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.

      Съставено в Брюксел на 25 януари 2017 година.

            За Комисията

            Председател

         Jean-Claude JUNCKER

      (1)  ОВ L 88, 4.4.2011 г., стр. 5.

      (2)  Съобщение на Комисията в рамките на изпълнението на Директива 89/106/ЕИО на Съвета (ОВ C 304, 13.12.2006 г., стр. 1). Последна публикация: Съобщение на Комисията в рамките на изпълнението на Регламент (ЕС) № 305/2011 на Европейския парламент и на Съвета за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (ОВ C 398, 28.10.2016 г., стр. 7).

      (3)  Вж. по-специално решението на Съда на ЕС по дело C-100/13 (Комисия/Германия), точка 55 и следващите.

      (4)  Вж. решението на Съда на ЕС по дело C-100/13 (Комисия/Германия), точка 62.

      (5)  Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО на Европейския парламент и на Съвета (ОВ L 316, 14.11.2012 г., стр. 12).

      (6)  Вж. решението на Съда на ЕС по дело C-100/13 (Комисия/Германия), точка 60.


title: Решение № F1 от 12 юни 2009 година за тълкуване на член 68 от Регламент (ЕО) № 883/2004 на Европейския парламент и на Съвета относно правилата за предимство в случай на съвпадане на семейни обезщетения (текст от значение за ЕИП и за Споразумението между ЕО и Швейцария)

text:
               24.4.2010

               BG

               Официален вестник на Европейския съюз

               C 106/11

         РЕШЕНИЕ № F1
   от 12 юни 2009 година
   за тълкуване на член 68 от Регламент (ЕО) № 883/2004 на Европейския парламент и на Съвета относно правилата за предимство в случай на съвпадане на семейни обезщетения
   (текст от значение за ЕИП и за Споразумението между ЕО и Швейцария)
   2010/C 106/04
   АДМИНИСТРАТИВНАТА КОМИСИЯ ЗА КООРДИНАЦИЯ НА СИСТЕМИТЕ ЗА СОЦИАЛНА СИГУРНОСТ,
   като взе предвид член 72, буква а) от Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност (1), съгласно който Административната комисия е натоварена с разглеждането на всички административни въпроси и въпросите, свързани с тълкуването, произтичащи от разпоредбите на Регламент (ЕО) № 883/2004 и Регламент (ЕО) № 987/2009 на Европейския парламент и на Съвета от 16 септември 2009 г. за установяване на процедурата за прилагане на Регламент (ЕО) № 883/2004 за координация на системите за социална сигурност (2),
   като взе предвид член 68 от Регламент (ЕО) № 883/2004,
   като взе предвид член 1, букви а) и б) от Регламент (ЕО) № 883/2004,
   като има предвид, че:

               (1)

               Когато семейните обезщетения са платими от повече от една държава-членка, правата на семейни обезщетения в държавата-членка, в която правата произтичат на базата на получаване на пенсии или на пребиваване, се спират до размера на семейните обезщетения, предвиден от държавата-членка, в която правата произтичат от дейност като заето или като самостоятелно заето лице. Следователно, за да се установи редът на предимство, е важно да се знае кои други периоди се смятат за дейност като заето или като самостоятелно заето лице.

               (2)

               В законодателствата на някои държави-членки се предвижда, че периодите на преустановяване или прекъсване на текущата дейност като заето или самостоятелно заето лице поради ваканция, безработица, временна неработоспособност, стачки или локаут, се разглеждат или като периоди на дейност като заето или самостоятелно заето лице за придобиването на права за семейни обезщетения, или се смятат за периоди на незаетост, водещи като такива или вследствие на предходна дейност като заето или самостоятелно заето лице до заплащането на семейни обезщетения.

               (3)

               В член 1, букви а) и б) от Регламент (ЕО) № 883/2004 е дадено определение на „дейност като заето или самостоятелно заето лице“ като „всяка дейност или положение, което се приема за еквивалентно за целите на законодателството за социална сигурност на държавата-членка, в която се осъществява такава дейност или съществува еквивалентно положение“.

               (4)

               От основно значение е да се познава обхватът на „правата, произтичащи от дейност като заето или като самостоятелно заето лице“, установен в член 68 от Регламент (ЕО) № 883/2004, за да се избегне неопределеност или разминаване в тълкуването.

               (5)

               В решението си по дело за случай, при който на работник е бил отнет статутът на активно заето лице поради това, че е взел неплатен отпуск за раждане на дете и неговото отглеждане, Съдът на Европейските общности (3) се позова на член 73 от Регламент (ЕИО) № 1408/71 на Съвета (4) във връзка с член 13, параграф 2, буква а) от Регламент (ЕИО) № 1408/71 (5). Подобен неплатен отпуск трябва следователно да се приема за дейност като заето или самостоятелно заето лице за целите на член 68 от Регламент (ЕО) № 883/2004. В тази връзка Съдът отново повтори, че посочените по-горе разпоредби могат да се прилагат само докато съответното лице има статута на заето или самостоятелно заето лице по смисъла на член 1, буква а) от Регламент (ЕИО) № 1408/71 (6), съгласно който съответното лице трябва да е осигурено по поне един от клоновете на социалната сигурност. Това изключва лицата в неплатен отпуск, които вече не са обхванати от никоя схема за социална сигурност на съответната държава-членка.

               (6)

               Поради различията в системите за неплатен отпуск в отделните държави-членки и предвид текущите промени в националното законодателство, е възможно да се направи единствено неизчерпателен списък на случаите, в които по време на отпуск дадено лице се счита за изпълняващо дейност като заето или самостоятелно заето лице. Следователно е нецелесъобразно да се определят всички случаи, в които подобен неплатен отпуск се равнява на дейност като заето или самостоятелно заето лице, и тези, в които необходимата тясна връзка с доходоносната дейност не съществува.
               В съответствие с условията, предвидени в член 71, параграф 2 от Регламент (ЕО) № 883/2004,

         РЕШИ:

               1.

               За целите на член 68 от Регламент (ЕО) № 883/2004 семейните обезщетения се разглеждат като „произтичащи от дейност като заето или като самостоятелно заето лице“ по-специално:

                           а)

                           при текуща дейност като заето или самостоятелно заето лице; както и

                           б)

                           при всеки един период на временно прекъсване на подобна дейност като заето или самостоятелно заето лице:

                                       i)

                                       вследствие на заболяване, майчинство, трудова злополука, професионално заболяване или безработица, при условие че продължават да се изплащат дължимите възнаграждения или обезщетения, с изключение на пенсиите; или

                                       ii)

                                       по време на платен отпуск, стачка или локаут; или

                                       iii)

                                       по време на неплатен отпуск за отглеждане на дете, доколкото в съответствие с приложимото законодателство този отпуск се приема за упражняване на дейност като заето или самостоятелно заето лице.

               2.

               Настоящото решение се публикува в Официален вестник на Европейския съюз. То се прилага от датата на влизане в сила на Регламент (ЕО) № 987/2009.

            Председател на Административната комисия

         Gabriela PIKOROVÁ

      (1)  ОВ L 166, 30.4.2004 г., стр. 1.

      (2)  ОВ L 284, 30.10.2009 г., стр. 1.

      (3)  Решение от 7 юни 2005 г. по дело C-543/03, Dodl и Oberhollenzer/Tiroler Gebietskrankenkasse.

      (4)  ОВ L 149, 5.7.1971 г., стр. 2.

      (5)  Сега член 67 и член 11, параграф 3, буква а) от Регламент (ЕО) № 883/2004.

      (6)  Сега член 1, буква в) от Регламент (ЕО) № 883/2004.


title: 2007/883/ЕО: Решение на Съвета от 20 декември 2007 година за изменение на Решение 1999/70/ЕО относно външните одитори на националните централни банки, по отношение на външните одитори на Централната банка на Малта

text:
               29.12.2007

               BG

               Официален вестник на Европейския съюз

               L 346/20

      РЕШЕНИЕ НА СЪВЕТА

   от 20 декември 2007 година
   за изменение на Решение 1999/70/ЕО относно външните одитори на националните централни банки, по отношение на външните одитори на Централната банка на Малта
   (2007/883/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола за Устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
   като взе предвид Препоръка ЕЦБ/2007/17 на Европейската централна банка от 29 ноември 2007 г. до Съвета на Европейския съюз относно външните одитори на Централната банка на Малта (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки от Евросистемата се одитират от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Съгласно член 1 от Решение 2007/504/ЕО на Съвета от 10 юли 2007 г. съгласно член 122, параграф 2 от Договора относно приемането на единната валута от страна на Малта от 1 януари 2008 г. (2) Малта отговаря на необходимите условия за приемането на еврото и посочената в член 4 от Акта за присъединяване от 2003 г. дерогация в полза на Малта следва да бъде отменена, считано от 1 януари 2008 г.

               (3)

               Съгласно член 20 от изменения Закон за Централната банка на Малта, който влиза в сила на 1 януари 2008 г., годишните финансови отчети на Централната банка на Малта се одитират в съответствие с член 27 от Устава на ЕСЦБ.

               (4)

               Вследствие на отмяната на дерогацията за Малта, Управителният съвет на ЕЦБ препоръча на Съвета да одобри PricewaterhouseCoopers и Ernst & Young като външни одитори на Централната банка на Малта за финансовата 2008 година.

               (5)

               Целесъобразно е да се спази препоръката на Управителния съвет на ЕЦБ и Решение 1999/70/ЕО на Съвета (3) да бъде съответно изменено,

         РЕШИ:
   Член 1
   В член 1 от Решение 1999/70/ЕО се добавя следният параграф:

      „15.   PricewaterhouseCoopers и Ernst & Young се одобряват за външни одитори на Централната банка на Малта за финансовата 2008 година.“

   Член 2
   Настоящото решение се съобщава на Европейската централна банка.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 20 декември 2007 година.

            За Съвета

            Председател

         F. NUNES CORREIA

      (1)  ОВ С 304, 15.12.2007 г., стр. 1.

      (2)  ОВ L 186, 18.7.2007 г., стр. 32.

      (3)  ОВ L 22, 29.1.1999 г., стр. 69. Решение, последно изменено с Решение 2007/145/ЕО (ОВ L 64, 2.3.2007 г., стр. 35).


title: Решение на Комисията от 19 юли 2010 година относно финансирането за 2010 г. на дейностите във ветеринарната област, свързани с информационната политика на Европейския съюз, подкрепата за международни организации, обявяването на болести и компютризацията на ветеринарните процедури

text:
               21.7.2010

               BG

               Официален вестник на Европейския съюз

               C 199/1

         РЕШЕНИЕ НА КОМИСИЯТА
   от 19 юли 2010 година
   относно финансирането за 2010 г. на дейностите във ветеринарната област, свързани с информационната политика на Европейския съюз, подкрепата за международни организации, обявяването на болести и компютризацията на ветеринарните процедури
   2010/C 199/01
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално членове 20, 23, член 35, параграф 2 и член 36, параграф 2 от него,
   като има предвид, че:

               (1)

               В съответствие с член 75 от Финансовия регламент и член 90, параграф 1 от Правилата за прилагане, поемането на разходи от бюджета на Европейския съюз се предхожда от решение за финансиране, в което се предвиждат съществените елементи на предполагащото разходи действие и което е прието от институцията или от органите, на които институцията е делегирала правомощия.

               (2)

               В съответствие с член 110 от Финансовия регламент за безвъзмездните средства трябва да бъде приета годишна програма.

               (3)

               Необходимо е да се изготви работна програма за дейностите на Европейския съюз във ветеринарната област, свързани с информационната политика, подкрепата за международни организации, обявяването на болести и компютризацията на ветеринарните процедури. Тъй като съдържащата се в приложенията работна програма е достатъчно подробна рамка по смисъла на член 90, параграфи 2 и 3 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2) (наричан по-долу „Правилата за прилагане“), настоящото решение представлява решение за финансиране на разходите, предвидени в работната програма за безвъзмездни средства и обществени поръчки.

               (4)

               Член 19 от Решение 2009/470/ЕО постановява, че Съюзът предоставя финансово участие за създаването на информационна политика в областта на здравето на животните, хуманното отношение към тях и безопасността на храните в продукти от животински произход, включително и за извършването на необходимите проучвания за подготовка и развитие на законодателството в областта на хуманното отношение към животните.

               (5)

               Комисията се ангажира да предоставя на Европейския парламент и на Съвета доклади относно различните методи за зашеметяване на птици (член 27, параграф 3 от Регламент (ЕО) № 1099/2009 на Съвета от 24 септември 2009 г. относно защитата на животните по време на умъртвяване (3), относно хуманното отношение към животните, които се транспортират, и относно търговските потоци с добитък в рамките на разширения Съюз (член 32 от Регламент (ЕО) № 1/2005 на Съвета от 22 декември 2004 г. относно защитата на животните по време на транспортиране и свързаните с това операции и за изменение на директиви 64/432/ЕИО и 93/119/ЕО и Регламент (ЕО) № 1255/97 (4) и относно влиянието на генетичните параметри върху установените пропуски, водещи до лошо състояние на пилетата (член 6, параграф 1 от Директива 2007/43/ЕО на Съвета от 28 юни 2007 г. за определяне на минимални правила за защита на пилетата, отглеждани за производство на месо (5)).

               (6)

               С приетия през 2006 г. План за действие на Общността относно хуманното отношение към животните (6) Комисията се ангажира да подобри информираността на заинтересованите лица и на широката общественост относно стандартите за хуманно отношение към животните.

               (7)

               Комисията се ангажира до края на 2010 г. да представи на Европейския парламент и на Съвета доклад относно клонирането за целите на производството на храни. В доклада ще бъдат разгледани всички аспекти на клонирането за целите на производството на храни в светлината на съществуващото законодателство и ще бъдат посочени възможните варианти. Необходими са данни за настоящото положение в използването на технологията и за въздействието върху здравето на животните и хуманното отношение към тях.

               (8)

               Съюзът следва да използва инициативата „Световна ветеринарна година 2011“ за популяризиране на своята политика в областта на здравето на животните и на ролята на професията на ветеринарните лекари за опазване на общественото здраве, здравето на животните и за хуманното отношение към тях.

               (9)

               В член 19, буква а), подточка i) от Решение 2009/470/ЕО се предвижда, че Съюзът предоставя финансово участие за събиране и съхраняване на цялата информация, свързана със законодателството на Съюза в областта на здравето на животните, хуманното отношение към тях и безопасността на храните в продукти от животински произход.

               (10)

               Финансово участие се изисква и за да може да се предостави достъп на всички държави-членки до интерактивната база данни за ветеринарното законодателство (Vetlex), създадена от ГД „Разширяване“ за държавите кандидатки, потенциалните държави кандидатки и държавите, попадащи в обхвата на европейската политика за съседство.

               (11)

               Съгласно член 22 от Решение 2009/470/ЕО Съюзът може да предприема или да подпомага държавите-членки или международните организации да предприемат необходимите технически и научни мерки за развитието на законодателство на Съюза във ветеринарната област и за развитието на ветеринарното образование или обучение.

               (12)

               Световната организация за здравеопазване на животните (OIE) е междуправителствена организация, отговаряща за подобряването на здравето на животните в световен мащаб. От 6 до 8 декември 2010 г. OIE ще организира световна конференция по ветеринарно законодателство. OIE проведе първо проучване на ветеринарното законодателство и възнамерява по време на световната конференция да разшири дискусията, като включи в нея всички свои членове. Важно е подходът на ЕС в областта на ветеринарното законодателство да бъде споделен с всички държави — членки на OIE, и ЕС да подкрепи активно конференцията, за да популяризира по този повод политиката на Съюза в областта на здравето на животните.

               (13)

               По силата на член 168, параграф 1, буква в) от Правилата за прилагане, на органи, които са в положение на фактически монопол, могат да бъдат предоставяни безвъзмездни средства без отправяне на покана за представяне на предложения. В качеството си на определящ стандартите орган по Споразумението за санитарните и фитосанитарните мерки на СТО и на междуправителствена организация, отговаряща за подобряването на здравето на животните в световен мащаб, OIE разполага с фактически монопол в този сектор, поради което не се изисква покана за представяне на предложения, за да може ЕС да участва в организирането на Световната конференция по ветеринарно законодателство.

               (14)

               С член 35, параграф 1 от Решение 2009/470/ЕО се допуска финансова помощ от Съюза за въвеждането на системи за идентификация на животните и обявяване на болестите.

               (15)

               Следва да се предостави финансово участие от страна на Съюза за управлението и усъвършенстването на Системата за обявяване на болестите по животните (ADNS), основаваща се на Решение 2005/176/ЕО на Комисията от 1 март 2005 г. за определяне на кодифицираната форма и кодовете за обявяване на болести по животните съгласно Директива 82/894/ЕИО на Съвета (7).

               (16)

               В съобщението на Комисията до Европейския парламент, Съвета, Европейския икономически и социален комитет и Комитета на регионите относно нова стратегия на Европейския съюз за здравето на животните (2007—2013 г.) Комисията се ангажира да подобри готовността на ЕС за посрещане на основните заплахи за здравето на животните, в това число чрез укрепване на мрежата на Съюза за бързо реагиране.

               (17)

               В член 36 от Решение 2009/470/ЕО се предвижда предоставяне на финансово участие от страна на Съюза за някои компютризирани системи, използвани при търговията в рамките на Съюза и вноса.

               (18)

               Необходимо е да се продължи предоставянето на финансово участие за хостинга, администрирането и поддържането на интегрираната компютризирана ветеринарна система TRACES (Trade Control and Expert System), въведена с Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (8).

               (19)

               Настоящото решение за финансиране може да обхване и плащането на дължими лихви за закъснели плащания по силата на член 83 от Финансовия регламент и член 106, параграф 5 от Правилата за прилагане.

               (20)

               За целите на прилагането на настоящото решение е целесъобразно терминът „съществено изменение“ да бъде определен по смисъла на член 90, параграф 4 от Правилата за прилагане.

               (21)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   Годишната работна програма за изпълнение на членове 20 и 23, член 35, параграф 2 и член 36, параграф 2 от Решение 2009/470/ЕО на Съвета, както е посочена в приложения I и II, се приема.
   Работната програма представлява решение за финансиране по смисъла на член 75 от Финансовия регламент.
   Член 2
   Максималният размер на участието, разрешено с настоящото решение, за изпълнението на програмата, възлиза на 4 935 000 EUR, които следва да бъдат предоставени по следните бюджетни редове от общия бюджет на Европейския съюз за 2010 г.:

               —

               бюджетен ред 17 04 02 01: 4 935 000 EUR.

         Тези бюджетни кредити могат да покриват и дължими лихви за закъснели плащания.
   Член 3
   1.   Разпоредителят с бюджетни кредити може да приема всякакви изменения на настоящото решение, които не се считат за съществени по смисъла на член 90, параграф 4 от Регламент (ЕО, Евратом) № 2342/2002, в съответствие с принципите на добро финансово управление и пропорционалност.
   2.   Кумулираните изменения при разпределението на финансовите средства за дейностите, които се включват в работната програма, непревишаващи 10 % от предвиденото в член 2 от настоящото решение максимално участие, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че не засягат в значителна степен естеството и целта на работната програма.

      Съставено в Брюксел на 19 юли 2010 година.

            За Комисията

         John DALLI

            Член на Комисията

      (1)  ОВ L 155, 18.6.2009 г., стр. 30.

      (2)  ОВ L 357, 31.12.2002 г., стр. 1.

      (3)  ОВ L 303, 18.11.2009 г., стр. 1.

      (4)  ОВ L 3, 5.1.2005 г., стр. 1.

      (5)  ОВ L 182, 12.7.2007 г., стр. 19.

      (6)  COM(2006) 13 окончателен.

      (7)  ОВ L 59, 5.3.2005 г., стр. 40.

      (8)  ОВ L 8, 14.1.2003 г., стр. 44.

      ПРИЛОЖЕНИЕ I

         Решение 2009/470/ЕО на Съвета относно разходите във ветеринарната област, и по-специално членове 20, 23, член 35, параграф 2 и член 36, параграф 2 от него — работна програма за 2010 г.

      1.1.   Въведение

      В настоящата програма се съдържат 8 мерки за изпълнение за 2010 г. Въз основа на целите, предвидени в Решение 2009/470/ЕО на Съвета от 25 май 2009 г. относно разходите във ветеринарната област, разпределението на бюджета и основните действия са следните:

                  —

                  за безвъзмездни средства (изразходване при пряко централизирано управление) (1.2):

                              —

                              финансово участие от страна на Съюза в организирането от OIE на Световната конференция по ветеринарно законодателство от 6 до 8 декември 2010 г. в размер на 200 000 EUR, което представлява съфинансиране от страна на Съюза на максимум 80 % от общия размер на приемливите разходи.

                  —

                  за обществени поръчки (изразходване при пряко централизирано управление) (1.3):

                              —

                              използване на рамков договор за разработването на средства за популяризиране на въпросите, свързани със здравето на животните, и на принципите на стратегията за здравето на животните в рамките на комуникационната кампания по инициативата „Световна ветеринарна година 2011“: максимален размер от 1 100 000 EUR

                              —

                              прилагане на вторично оправомощаване от страна на ГД „Здравеопазване и потребители“ на ГД „Разширяване“ чрез писмено споразумение между двете генерални дирекции в съответствие с член 7 от Правилата за прилагане относно участие, с което да се направи възможен достъпът на администраторите в държавите-членки до базата данни Vetlex: максимален размер от 75 000 EUR

                              —

                              използване на рамков договор за проучване с цел събиране на налични данни относно въздействието на клонирането върху здравето на отглежданите в стопанства животни и хуманното отношение към тях: максимален размер от 50 000 EUR

                              —

                              използване на рамкови договори за хостинг, поддържане и развитие на интегрираната компютризирана ветеринарна система TRACES (Trade Control and Expert System): максимален размер от 2 210 000 EUR

                              —

                              използване на рамков договор за проучвания, публикации и разпространение на информация в подкрепа на стратегията за хуманно отношение към животните: максимален размер от 600 000 EUR

                              —

                              използване на рамков договор за проучване с цел оценяване на готовността на ЕС да посреща основните заплахи за здравето на животните и за укрепване на мрежата на Съюза за бързо реагиране в тази област: максимален размер от 200 000 EUR

                              —

                              използване на рамков договор за актуализиране на Системата за обявяване на болестите по животните (ADNS) чрез въвеждане на необходимите технически подобрения: максимален размер от 500 000 EUR.

            1.2.   Безвъзмездни средства

      1.2.1.   Финансово участие на Съюза във финансирането на организираната от OIE Световна конференция по ветеринарно законодателство, която ще се проведе от 6 до 8 декември 2010 г.

      Безвъзмездните средства ще се предоставят въз основа на писмено споразумение.
      ПРАВНО ОСНОВАНИЕ
      Член 23 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ЦЕЛИ ЗА ИЗПЪЛНЕНИЕ И ОЧАКВАНИ РЕЗУЛТАТИ
      От 6 до 8 декември 2010 г. OIE ще организира световна конференция по ветеринарно законодателство.
      Като се има предвид, че Световната организация за здравеопазване на животните (OIE) проведе първо проучване на ветеринарното законодателство и възнамерява по време на световната конференция да разшири дискусията с всички свои членове, важно е подходът на ЕС в областта на ветеринарното законодателство да бъде споделен с всички държави — членки на OIE, и ЕС да подкрепи активно тази конференция.
      ОПИСАНИЕ И ЦЕЛИ НА МЯРКАТА ЗА ИЗПЪЛНЕНИЕ
      Финансово участие от страна на Съюза във финансирането на Световната конференция по ветеринарно законодателство.
      ИЗПЪЛНЕНИЕ
      Пряко централизирано
      ПРЯКО ОТПУСКАНЕ: ЧЛ. 168, ПАРАГРАФ 1, БУКВА В)
      ОРИЕНТИРОВЪЧЕН РАЗМЕР НА БЕЗВЪЗМЕЗДНИТЕ СРЕДСТВА
      200 000 EUR
      МАКСИМАЛЕН ВЪЗМОЖЕН ПРОЦЕНТ НА СЪФИНАНСИРАНЕ
      Максимум 80 % от общия размер на приемливите разходи, свързани с организирането на световната конференция.
      1.3.   Възлагане на обществени поръчки

      Цялостният бюджет, предназначен за обществени поръчки през 2010 г., възлиза на 4 735 000 EUR.
      1.3.1.   Комуникационна кампания за популяризиране на инициативата „Световна ветеринарна година 2011“

      ПРАВНО ОСНОВАНИЕ
      Член 20 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Максимум четири договора за услуги
      ПРЕДМЕТ НА ПРЕДВИЖДАНИТЕ ДОГОВОРИ
      Разработване на комуникационната кампания за инициативата „Световна ветеринарна година 2011“ с цел популяризиране през тази година на политиката на Съюза в областта на здравето на животните, в това число различни комуникационни дейности и средства. За повече подробности вж. приложение II.
      ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      —
      СПЕЦИФИЧЕН ДОГОВОР
      Сключване на най-малко четири специфични договора за услуги (през второто тримесечие на 2010 г.) по рамковия договор с референтен номер ХХХ (референтният номер ще бъде добавен преди приемането).
      1.3.2.   Достъп на администраторите от всички държави-членки до базата данни Vetlex

      ПРАВНО ОСНОВАНИЕ
      Член 20 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Изпълнение чрез вторично оправомощаване от страна на ГД „Здравеопазване и потребители“ на ГД „Разширяване“ чрез писмено споразумение между двете генерални дирекции в съответствие с член 7 от Правилата за прилагане
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      Базата данни Vetlex е съществуваща интерактивна база данни на цялото ветеринарно законодателство, с достъп до която понастоящем разполагат държавите кандидатки, потенциалните държави кандидатки и държавите, попадащи в обхвата на европейската политика за съседство. Базата данни се актуализира на всеки 24 часа с новопубликуваното законодателство и съдържа консолидираните версии на законодателството в областта. Администрира се от външно дружество въз основа на сключен от него договор с ГД „Разширяване“.
      Понастоящем средствата за плащания за тази цел се предоставят от бюджета на ГД „Разширяване“ и поради това на държавите-членки не може да бъде предоставен достъп базата данни Vetlex.
      Предвижданото участие ще направи възможен по-широкия достъп до Vetlex на администраторите от държавите-членки.
      ИЗПЪЛНЕНИЕ
      —
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      След приемане на настоящото решение
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      75 000 EUR
      СПЕЦИФИЧЕН ДОГОВОР
      Писмено споразумение между ГД „Здравеопазване и потребители“ и ГД „Разширяване“
      1.3.3.   Проучване на въздействието на клонирането върху здравето на отглежданите в стопанства животни и хуманното отношение към тях

      ПРАВНО ОСНОВАНИЕ
      Член 23 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Един договор за услуги (използване на съществуващите рамкови договори)
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      Ще бъдат събирани данни относно неблагоприятното въздействие на тази технология върху клонираните животни и техните приемни майки. Ще бъде направено сравнение с другите технологии, както и анализ на възможностите за усъвършенстване на техниката.
      Предмет на проучването също така ще бъдат въздействието на клонирането върху биоразнообразието, програмите за разплод и биологичната сигурност.
      ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      Първа половина на 2010 г.
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      50 000 EUR
      СПЕЦИФИЧЕН ДОГОВОР
      Сключване на един специфичен договор за услуги (през второто тримесечие на 2010 г.) по рамковия договор с референтен номер XXX (референтният номер ще бъде добавен преди приемането).
      1.3.4.   Хостинг, администриране, поддържане и по-нататъшно развитие на интегрираната компютризирана ветеринарна система TRACES (Trade Control and Expert System)

      ПРАВНО ОСНОВАНИЕ
      Член 36, параграф 2 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Няколко договора за услуги (използване на съществуващите рамкови договори)
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)

                  —

                  1 935 000 EUR за хостинг, администриране и поддържане на интегрираната компютризирана ветеринарна система TRACES (Trade Control and Expert System), логистична подкрепа в помощ на ползвателите на TRACES, участие, насочено към централните служби, комуникацията, уебсайта, сигурността и закупуването на лицензи (поддържане и помощ) за софтуер

                  —

                  150 000 EUR за разработване и изграждане на информационна платформа за обмен на информация между националните бази данни за едър рогат добитък в съчетание със сертифициране чрез системата TRACES

                  —

                  125 000 EUR за проучване с цел анализ на техническите изисквания за въвеждане на електронното сертифициране в системата TRACES и за анализ на съществуващите решения във връзка с електронните подписи в държавите-членки.

            ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      —
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      2 210 000 EUR (част от 140 милиона евро по ESP DESIS I & II: предоставяни от ГД „Информатика“ услуги по разработване на информационни технологии)
      СПЕЦИФИЧЕН ДОГОВОР
      Сключване на няколко специфични договора за услуги (през третото тримесечие на 2010 г.) въз основа на рамковия договор с референтни номера DIGIT 05650, 05710, 05711, 05716, 06210, 06350.
      Сключване на договор по код 4-12 от поканата за заявяване на интерес, публикувана с референтен номер 2005/S 208-204587 (през третото тримесечие на 2010 г.)
      1.3.5.   Проучвания, публикации и разпространение на информация в подкрепа на стратегията за хуманно отношение към животните

      ПРАВНО ОСНОВАНИЕ
      Член 20 от Решение 2009/470/ЕО
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Максимум седем договора за услуги (използване на съществуващите рамкови договори)
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)

                  —

                  Проучване на въздействието на евентуалните мерки за стратегия на ЕС за хуманно отношение към животните.

                  —

                  Проучване с цел оценка на социално-икономическото въздействие и въздействието върху околната среда от постепенното преустановяване на някои методи за зашеметяване на птици, като груповото зашеметяване на птици чрез електрически ток във водна баня.

                  —

                  Доклад относно въздействието на Регламент (ЕО) № 1/2005 по отношение на хуманното отношение към животните при отчитане на изпълнението на изискванията във връзка с навигационните системи, както и по отношение на социално-икономическите последици, в това число и регионалните аспекти.

                  —

                  Организиране на международна конференция за обучението в областта на хуманното отношение към животните с цел предоставяне на гражданите на повече информация относно хуманното отношение към животните и повишаване на осведомеността за това, колко е важно хората да бъдат обучавани на правилен подход към животните.

                  —

                  Проучване с цел оценка на социално-икономическото въздействие и въздействието върху околната среда на възможните мерки за свеждане до минимум на свързаните с генетичния подбор здравни проблеми при бройлерите, предназначени за търговия, както и свеждане до минимум на проблемите, произтичащи от начина, по който са отглеждани и държани прародителските и родителските стада.

            ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      —
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      600 000 EUR
      СПЕЦИФИЧЕН ДОГОВОР
      Сключване на максимум седем специфични договора за услуги (през първото тримесечие на 2010 г.) по рамковия договор за оценяване, оценка на въздействието и свързаните с тях услуги, лот 3, „Хранителна верига“, договор с номер SANCO/2008/01/055. Изключение се прави за организирането на международната конференция за обучението в областта на хуманното отношение към животните, където могат да бъдат сключвани специфични договори за услуги или споразумения за нивото на обслужване.
      1.3.6.   Оценяване на мрежата на ЕС за бързо реагиране, управлението на кризи и комуникационния капацитет във връзка с някои трансмисивни болести по животните

      ПРАВНО ОСНОВАНИЕ
      Член 23 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Един договор за услуги (използване на съществуващите рамкови договори)
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      Проучване относно оценяването на мрежата на ЕС за бързо реагиране, управлението на кризи и комуникационния капацитет във връзка с някои трансмисивни болести по животните
      ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      Първа половина на 2010 г.
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      200 000 EUR
      СПЕЦИФИЧЕН ДОГОВОР
      ГД „Здравеопазване и потребители“, рамков договор за оценяване за 2009—2013 г., лот 3 („Хранителна верига“), договор с номер SANCO/2008/01/055
      1.3.7.   Система за обявяване на болестите по животните (ADNS)

      ПРАВНО ОСНОВАНИЕ
      Член 35, параграф 2 от Решение 2009/470/ЕО на Съвета
      БЮДЖЕТЕН РЕД
      17 04 02 01
      ОРИЕНТИРОВЪЧЕН БРОЙ И ВИД НА ПРЕДВИЖДАНИТЕ ДОГОВОРИ
      Максимум три договора за услуги (използване на съществуващите рамкови договори)
      ПРЕДМЕТ НА ПРЕДВИЖДАНИТЕ ДОГОВОРИ (ПРИ ВЪЗМОЖНОСТ)
      Целта на този договор за възлагане на обществена поръчка е предоставяне на:

                  —

                  150 000 EUR за осъществяваната работа по системата ADNS

                  —

                  150 000 EUR за подготовка на ADNS за използване на уебуслугите за входящи и изходящи съобщения и за разработване на съвместимост между ADNS и системата на OIE за обявяване;

                  —

                  50 000 EUR за картографиране: добавяне на приложен софтуер за уебкартографиране към ADNS и поставяне на такъв софтуер на интернет страниците на ГД „Здравеопазване и потребители“;

                  —

                  50 000 EUR за картографиране: подобряване на резултатите чрез ArcMAP;

                  —

                  100 000 EUR за лицензи и помощ.

            ИЗПЪЛНЕНИЕ
      Пряко централизирано
      ОРИЕНТИРОВЪЧЕН СРОК ЗА ЗАПОЧВАНЕ НА ПРОЦЕДУРАТА ЗА ВЪЗЛАГАНЕ НА ОБЩЕСТВЕНА ПОРЪЧКА
      Вече осъществено от ГД „Информатика“
      ОРИЕНТИРОВЪЧНА СТОЙНОСТ НА ПОКАНАТА ЗА УЧАСТИЕ В ТРЪЖНАТА ПРОЦЕДУРА
      500 000 EUR
      СПЕЦИФИЧЕН ДОГОВОР
      Сключване на максимум три специфични договора за услуги (през 2010 г.) по рамковия договор с референтен номер DI 5710-5750

      ПРИЛОЖЕНИЕ II

         Програмен документ, съдържащ подробна информация за съвместните комуникационни дейности, посочени в меморандума за разбирателство между Европейската комисия и Световната организация за здравеопазване на животните (OIE) относно общите комуникационни дейности за 2011 г.
          (1)

      1.   Изготвяне на видеоклипове

      Шест (6) видеоклипа, които да бъдат изготвени от посочен от Комисията изпълнител, по въпроси, свързани със здравето на животните, отнасящи се например до ежедневната работа на ветеринарните лекари с големи животни в стопанства, търговията с живи животни и животински продукти, безопасността на храните, хуманното отношение към животните, контрола на зоонозите, управлението на кризи и продоволствената сигурност.
      Комисията ще финансира изготвянето и разпространението на видеоклиповете чрез целево насочени уебсайтове, като например EU tube, както и евентуално чрез телевизионните канали в държавите-членки на ЕС.
      От своя страна OIE ще осигури безплатно немонтирани кадри по темата с голяма продължителност, които посоченият от Комисията изпълнител да използва изключително за изготвянето на шестте видеоклипа. На последно място OIE може да разпространява видеоклиповете в другите държави — членки на OIE, чрез каналите за разпространение, с които разполага.
      Постигната е договореност, че двете страни партньорки ще контролират всеки един етап от редактирането на спотовете.
      Авторските права върху окончателните версии на видеоклиповете ще бъдат притежание на Комисията, но тя ще предлага за одобрение от страна на OIE реда и условията на последващо копиране, промяна и повторно използване на целия изготвен от изпълнителя материал или на части от него.
      OIE ще бъде оправомощена от Комисията да използва свободно видеоклиповете, но при условие че ѝ предоставя информация във връзка с тяхното разпространение.
      2.   Ветеринарна седмица на ЕС 2011 г. и дизайн на рекламни транспаранти

      За инициативата „Ветеринарна седмица на ЕС 2011 г.“ трябва да бъде разработена визуална идентичност, която да включва елементите от кампанията „Световна ветеринарна година 2011“ (Vet2011) и да бъде използвана в редица свързани комуникационни средства.
      Постигната е договореност, че тази визуална идентичност ще включи или адаптира елементи от наличните дизайнерски решения в рамките на съществуващия дизайн за Vet2011. Всяко съществено изменение на съществуващото лого Vet2011 следва да бъде представяно за одобрение от страна на генералния директор на OIE д-р Bernard Vallat и на председателя на организационния и координационен комитет по Vet2011 проф. Jean-François Chary.
      В рамките на Vet2011 Комисията възнамерява да използва разработената визуална идентичност за изготвяне на транспаранти, на които да фигурира както логото на ЕС, така и логото на OIE. Един от тези транспаранти ще бъде окачен на сградата „Берлемонт“ по време на седмицата от 17 до 24 януари 2011 г. Освен това същият транспарант в по-малък формат ще бъде разработен и изготвен от Комисията, за да бъде изложен в седалището на OIE, като по този начин се отбележи началото на Световната ветеринарна година. OIE ще осигури окачването и демонтирането на по-малкия рекламен транспарант на избраното място. Разходите по окачване и демонтаж няма да бъдат поети от Комисията, освен по отношение на сградата „Берлемонт“. Поставянето на тези транспаранти на няколко места ще допринесе за по-голямата видимост на дейността на Комисията и на OIE.
      3.   Фотоконкурс в уебпространството

      В рамките на кампанията „Световна ветеринарна година 2011“ се планира провеждане на уеббазиран фотоконкурс. На широката общественост от ЕС и в световен мащаб ще бъде предоставена възможност за участие във фотоконкурса, като участниците ще могат да качват на сървъра своите снимки и данните си за контакт. Предвиждат се различни категории в рамките на фотоконкурса както в зависимост от участниците, така и във връзка с тематиката на фотографиите. Това следва да бъде отчетено при дизайнерското оформление на уебсайта, при което следва да се използват разработената за кампанията визуална идентичност, логото на ЕС и логото на OIE.
      Проектът ще се финансира от Комисията, като се планира отличените фотографии да бъдат обявени по време на Ветеринарната седмица на ЕС през 2011 г., запланувана за периода от 16 до 22 май 2011 г. От своя страна OIE ще популяризира конкурса и ще гарантира, че ще играе активна роля в избора на най-добрите фотографии и тяхното публикуване на външни носители, по-специално на местата, на които ще се проведе 79-ата генерална сесия в Париж, както и в седалището на OIE в Париж.
      4.   Щандове на изложенията Grüne Woche (Берлин)/Salon de l’Agriculture (Париж)

      Комисията и OIE се споразумяват, че в качеството си на събитие, представляващо импулс за дейността в тази област, Vet2011 следва да се отбележи на двете най-големи европейски изложения в областта на животните и храните, които ще се проведат в Германия и във Франция съответно през януари и февруари 2011 г.
      Постигната е договореност, че Комисията ще финансира изработването на конструкцията за щанда и на съответните печатни комуникационни материали, както и на безплатните диплянки. От своя страна OIE се ангажира да договори със съответните власти безплатното наемане на щандовете/местата за излагане на панаирите. Постигната е договореност, че по време на панаирите на съвместния щанд ще присъстват представители както на Комисията, така и на OIE.

         (1)  С(2010) 3526.